Lengi var óljóst hve mikið af loftmyndum hefði verið tekið á þeim tíma sem Bretar hersátu landið 1940 - 1941 , enda ekki aðgangur að eintökum slíkra mynda lengi vel . Myndirnar höfðu flestar verið klipptar til og límdar saman þannig að þær sýndu stærri svæði . Þrátt fyrir ítarlegar fyrirspurnir og leit hefur hvorki hafst upp á pappírsmyndum eða filmum úr þessum myndaflokki erlendis . Nokkrar myndir úr myndaflokknum hafa hins vegar birst í bókinni Iceland ( Geographical Handbook Series . B.R. 504 ) sem út kom árið 1942 . Við skoðun á númerum , dagsetningum og öðrum merkingum á þessum myndum má hins vegar ætla að um töluvert magn hafi verið að ræða , eða jafnvel yfir 5000 myndir . Hvað orðið hefur um þær er erfitt að segja , en ef þær kæmu í leitirnar yrði örugglega af því gríðarlegt gagn , þar sem gæðin hafa verið mikil , enda gátu Breta flogið lágt yfir landi , ólíkt því sem gerðist síðar með njósnamyndatökur Þjóðverja hér á landi , þar sem flughæð var mikil og upplausn mynda lítil . Það er ólíklegt að filmum úr þessum myndaflokki hafi verið fargað viljandi .